Молимо Вас да, пре уноса података путем линка <https://online.pks.rs/cetvrta-radionica-kluba-otvorenih-inovacija/>, прочитате обавештење о обради података о личности.

**Обавештавамо Вас да ће Привредна комора Србије унос података сматрати као потврду да сте прочитали, разумели и прихватили обраду Ваших података о личности.**

**ОБАВЕШТЕЊЕ**

**О ОБРАДИ ПОДАТАКА О ЛИЧНОСТИ**

Податке прикупља, систематизује, похрањује у евиденције и врши друге активности обраде Привредна Комора Србије, ул. Ресавска бр. 13-15, Београд (у даљем тексту: Привредна Комора) као руковалац у смислу Закона о заштити података о личности („Сл. гласник РС“, број 87/18, у даљем тексту: Закон).

Политику заштите података о личности Привредне коморе можете погледати на нашој интернет презентацији или директно путем линка <https://pks.rs/zastita-podataka>.

Подаци о личности се прикупљају у сврху: праћења реализације организоване четврте радионице Клуба отворених иновација (у даљем тексту: догађај); наставка комуникације са присутнима у вези са темом догађаја; информисања присутних о новинама у вези са темом догађаја и сл.

Обавештавамо Вас да ће се догађај, који ће се одржати 02. новембра 2021. у 11 часова, путем Zoom платформе, снимати.

Подаци који се прикупљају су: име и презиме, телефон и адреса електронске поште.

Фотографије/видео снимци сачињени на самом догађају, могу да садрже запис Вашег лика што је такође податак о личности. Сачињене фотографије/видео снимци се користе за потребе одржавања догађаја и ради објављивања на различитим платформама (попут [www.nip.rs](http://www.nip.rs) и на интернет презентацији Привредне коморе). Уносом података дајете сагласност да фотографије/видео снимци које могу садржати запис Вашег лика, могу да се користе на овај начин.

Правни основ обраде Ваших података је информисани пристанак у смислу члана 12. став 1. тачка 1) и члана 15. Закона, који подразумева да сте обавештени о свим битним аспектима обраде Ваших података о личности, као и да дајете пристанак на такву обраду. Пристанак у сваком тренутку можете опозвати, што за собом повлачи престанак сваке даље активности обраде и брисање Ваших података из евиденције у року од десет радних дана након што сте опозвали Ваш пристанак.

Ваши подаци се чувају до опозива Вашег пристанка на начин како је горе описано, односно до истека годину дана од одржаног догађаја, након чега се анонимизирају или бришу из евиденције. Исто важи и за фотографски/видео запис Вашег лика.

Ваши подаци о личности доступни су запосленима у Служби за иновације Привредне коморе Србије.

Ваши подаци се достављају, као примаоцу, Фонду за иновациону делатност, Београд, ул. Немањина бр. 22-26, матични број: 20154691, ПИБ: 104403200, који заступа Иван Ракоњац, директор.

Привредна комора је, као руковалац, поверила одређене радње обраде Ваших података о личности PRODUCTION POOL DRUŠTVO SA OGRANIČENOM ODGOVORNOŠĆU RUMA, ул. ЈНА број 85, 22400 Рума, матични број: 21022527, ПИБ: 108553309, које заступа Милош Шоргић, директор, као обрађивачу у смислу Закона.

У односу на обраду Ваших података о личности примењујемо све неопходне организационе, техничке и кадровске мере које се тичу заштите података о личности.

У односу на обраду Ваших података о личности имате сва права која су прописана важећим Законом, укључујући право да затражите приступ подацима о личности и информацијама које се тичу обраде (члан 26. Закона); право да затражите исправку нетачно унетих података и допуну тих података (члан 29. Закона); право да затражите брисање података (члан 30. Закона); право на ограничење обраде (члан 31. Закона); право на преносивост података (члан 36. Закона); право на приговор (члан 37. Закона); право да поднесете притужбу Поверенику за приступ информацијама од јавног значаја и заштиту података о личности– Булевар краља Александра бр. 15, 11120 Београд, телефон: 011/3408-900, електронска пошта:[office@poverenik.rs](mailto:office@poverenik.rs) (члан 82. Закона); право на заштиту против одлуке Повереника (члан 83. Закона); право на судску заштиту ако сматрате да су Вам повређена права из Закона (члан 84.) и право на новчану накнаду штете (члан 86. Закона).

Више информација о обради података о личности, као и информације о остваривању Ваших права можете добити од Лица за заштиту података о личности, достављањем писаног захтева са назнаком „За Лице за заштиту података о личности”, на електронску пошту: [zastitapodataka@pks.rs](mailto:zastitapodataka@pks.rs) и/или адресу: ул. Ресавска бр. 13-15, 11000 Београд, или усменим путем позивом на број: 066/87-51-127. Лице за заштиту података о личности ће на сваки Ваш упит одговорити у најкраћем могућем року, у зависности од комплексности самог упита, али свакако у року не дужем од 30 дана од дана обраћања лица на које се подаци односе.